αρχοντος θρασυκλεος μηνος ποιτροπιου επι τοισδε απεδοντο πολυων τιμοκλεος και ξενω συνευδοκεοντος και του υιου αυτων ξενωνος τωι απολλωνι τωι πυθιωι σωμα γυναικειον αι ονομα αρσινοα το γενος ενδογενη τιμας αργυριου μναν τεσσαρων και ταν τιμαν εχοντι πα[σ]α[ν] κ[αθ]ως επιστευσε αρσινοα τωι θεωι ταν ωναν εφ ωι[τε] ελευθερα ειμεν και ανεφαπτος απο παντων τον πα[ντα χρ]ονον ποιεουσα ο κα θελη και αποτρεχουσα οις κα θελη. βεβαιωτηρ κατα τον νομον τας πολιος θευξε[νος] καλλια. ει δε τις εφαπτοιτο επι καταδουλισσμωι [αρ]σι[νοα]ς βεβαιον παρεχοντων τωι θεωι ταν ωναν οι τε αποδομενοι πολυων και ξενω και ξενων και ο βεβαιωτη[ρ] θε[υ]ξενος. ει δε μη παρεχοιν πρακτιμοι εοντων κατα τον νομον. ομοιως δε και οι παρατυγχανοντες κυριοι [εο]ντων συλεοντες αρσινοαν ως ελευθεραν εουσαν [αζαμ]ιοι εοντες και ανυποδικοι πασας δικας και ζαμιας. μαρτυροι τοι ιερεις του απολλωνος πραξιας ανδρο[νικος και οι α]ρχοντες τιμων αριστοβουλος δαμοστρατος και ιδιωται λυσι[ας ξ]ενωνος τι[μ]ων πολυδικου ευγενης δημητριος ηριας τιμοκλεος.
Phokis — Delphi — 150-140 BC
 150-140 BC